text: 15. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 50099/Ι.523 της 14 Ιουλ. /4 Αυγ.  1961  (ΦΕΚ Β΄ 265) Περί υπαγωγής εις την ασφάλισιν του κλάδου ασθενείας του ΙΚΑ των συνταξιούχων του ΤΣΑ. Έχοντας υπ’ όψιν: 1.Τας διατάξεις της παρ. 2 του άρθρ. 2 του Ν.Δ. 4104/60. 2.Την υπ’ αριθ. 337/28.2.61 απόφασιν του Διοικητικού Συμβουλίου του Ταμείου Συντάξεων Αυτοκινητιστών υποβληθείσαν ημίν δια της υπ’ αριθ. 6482/16.3.61 αναφοράς αυτού. 3.Την υπ’ αριθ. 237/13.6.61 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων υποβληθείσαν ημίν δια της υπ’ αριθ. 4672/Φ.100/5.7.61 αναφοράς του αποφασίζομεν: Υπάγονται υποχρεωτικώς εις την ασφάλισιν του Κλάδου Ασθενείας και Μητρότητος του Ιδρύματος Κοινωνικών Ασφαλίσεων και οι μη υπαχθέντες μέχρι σήμερον συνταξιούχοι του Ταμείου Συντάξεων Αυτοκινητιστών επί τη καταβολή ασφαλιστικής εισφοράς 10% επί των συντάξεων των βαρυνούσης κατά ποσοστόν 4% τούτους και κατά 6% το Ταμείον. Το Ταμείον Συντάξεως Αυτοκινητιστών υποχρεούται όπως παρακρατή κατά μήνα εκ των συντάξεων των συνταξιούχων του την βαρύνουσαν τούτους εισφοράν και ν’ αποδίδη ταύτην ομού μετά της βαρυνούσης τούτο τοιαύτης εις το Ίδρυμα Κοινωνικών Ασφαλίσεων εντός της υπό των διατάξεων της παρ. 2 του άρθρ. 26 του Α.Ν. 1845/51 οριζομένης προθεσμίας. Η παρούσα δημοσιευθήτω δια της Εφημερίδος της Κυβερνήσεως. 